CELEX: 62021TN0335
Language: sl
Date: 2021-06-15 00:00:00
Title: Zadeva T-335/21: Tožba, vložena 15. junija 2021 – PJ/EIT

2.8.2021   
            
            
               SL
            
            
               Uradni list Evropske unije
            
            
               C 310/39
            
         
      Tožba, vložena 15. junija 2021 – PJ/EIT
      (Zadeva T-335/21)
      (2021/C 310/52)
      Jezik postopka: francoščina
      
         Stranki
      
      
         Tožeča stranka: PJ (zastopnica: N. de Montigny, odvetnica)
      
         Tožena stranka: Evropski inštitut za inovacije in tehnologijo
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odločbo izvršnega direktorja z dne 13. oktobra 2020, s katero ji je bila zavrnjena pravica do dela na daljavo iz njenega matičnega kraja, razveljavi;
               
            
                  —
               
               
                  po potrebi razveljavi odločbo izvršnega direktorja z dne 9. marca 2021, s katero je bila zavrnjena pritožba tožeče stranke, vložena 10. novembra 2020;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja osem tožbenih razlogov.
      
                  1.
               
               
                  Prvi tožbeni razlog: kršitev dolžnosti nepristranskosti, objektivnosti in nevtralnosti organa za sklepanje pogodb o zaposlitvi, in sprejem notranjih pravil s strani nepristojnega organa.
               
            
                  2.
               
               
                  Drugi tožbeni razlog: kršitev pravice do izjave.
               
            
                  3.
               
               
                  Tretji tožbeni razlog: neobstoj obrazložitve.
               
            
                  4.
               
               
                  Četrti tožbeni razlog: kršitev notranjih pravil in njihova samovoljna in nerazumna razlaga ter neobstoj predvidljivosti in pravne varnosti.
               
            
                  5.
               
               
                  Peti tožbeni razlog: kršitev dolžnosti skrbnega ravnanja, neupoštevanje interesov institucije in tožeče stranke ter nesorazmernost odločitve glede na dejanski interes institucije.
               
            
                  6.
               
               
                  Šesti tožbeni razlog: kršitev pravice do zasebnega in družinskega življenja iz člena 7 Listine Evropske unije o temeljnih pravicah (v nadaljevanju: Listina) in pravice do usklajevanja zasebnega in poklicnega življenja iz člena 33 Listine.
               
            
                  7.
               
               
                  Sedmi tožbeni razlog: kršitev dejanske pravice do zaposlitve in do poštenih delovnih pogojev.
               
            
                  8.
               
               
                  Osmi tožbeni razlog: neupoštevanje višje sile.